Document ID: /roh_data/filtered/fineweb-2-filterrobots_roh.jsonl.gz/36953

La Svizra ha puspè ina represchentanza diplomatica en l’Ucraina. Suenter che la Confederaziun ha serrà temporarmain sia ambassada a Kiev la fin da favrer, ha la Direcziun da svilup e da cooperaziun DEZA avert in biro en la citad da Lwiw en il vest dal pajais, nua che la situaziun saja puspè in zic pli stabila. Quai rapporta la gasetta «Le Matin Dimanche». En tut sajan 11 persunas al lieu. Per l’agid umanitar saja impurtant dad esser uschè datiers da la populaziun sco pussibel. Il basegn saja atgnamain il pli grond en l'ost dal pajais. I saja dentant cumplitgà da cuntanscher quella regiun. Per motivs da segirezza ha la DEZA coordinà sias acziuns dapi la fin da favrer davent da la Pologna e da la Moldavia.
Parter
RTR novitads 10:00
Parter